# ท็อปเชฟไทยแลนด์
ท็อปเชฟไทยแลนด์  เป็นรายการโทรทัศน์ประเภทเรียลลิตีเกมโชว์แข่งขันทำอาหาร ที่ซื้อลิขสิทธิ์จากเอ็นบีซียูนิเวอร์แซลของสหรัฐ มาผลิตใหม่ในรูปแบบของประเทศไทย ใน 3 ซีซั่นแรกผลิตโดย เดอะ วัน เอ็นเตอร์ไพรส์ ออกอากาศทางช่องวัน 31 ดำเนินรายการโดย แบม - ปีติภัทร คูตระกูล และตั้งแต่ฤดูกาลที่ 4 (ท็อปเชฟไทยแลนด์ 2023) เป็นต้นมา เปลี่ยนผู้ผลิตเป็น เฮลิโคเนีย เอช กรุ๊ป และย้ายมาออกอากาศทางช่อง 7HD โดยไม่มีพิธีกร

 การออกอากาศ 
ในกรณีนี้จะนับเฉพาะการออกอากาศตอนใหม่เท่านั้น
 สถานีโทรทัศน์ ฤดูกาลผู้ผลิต วัน เวลา ช่วงระหว่าง ช่องวัน 31 1มีมิติ เสาร์ 20.20 น. - 21.50 น. 25 มีนาคม 2560 - 24 มิถุนายน 2560 2เอ็มเบรซ อาทิตย์ 18.20 น. - 20.00 น. 7 ตุลาคม 2561 - 13 มกราคม 2562 3สแนปเปอร์ เสาร์ 20.10 น. - 22.00 น. 2 พฤศจิกายน 2562 - 15 กุมภาพันธ์ 2563 ช่อง 7HD ปี 2023เฮลิโคเนีย เอช กรุ๊ป อาทิตย์ 18.00 น. - 19.50 น. 5 กุมภาพันธ์ 2566 - 28 พฤษภาคม 2566

 รูปแบบรายการ 
การแข่งขันจะแบ่งเป็นรอบต่าง ๆ ดังนี้
 รอบ Quickfire Challenge (พิสูจน์ความเร็ว ทักษะ และการแก้ปัญหาเฉพาะหน้า) : เป็นการแข่งขัน Warm Up ฝีมือผู้เข้าแข่งขันก่อนการแข่งรอบ Elimination Challenge ซึ่งโจทย์จะแตกต่างกันไปในทุกสัปดาห์ ซึ่งผู้ที่ชนะในการแข่งขันรอบนี้จะได้รับสิทธิพิเศษ ซึ่งมีความได้เปรียบในการแข่งรอบต่อไป (หมายเหตุ : ในเทปแรกของซีซันที่ 1 มีการคัดผู้เข้าแข่งขันออกจากรายการด้วย)

 รอบ Elimination Challenge (ภารกิจคัดคนออก) : เป็นภารกิจจากโจทย์ที่ยากขึ้นเวลามากขึ้น ทุกคนจะต้องสร้างสรรค์อาหาร 1 จาน โดยมีวัตถุดิบหลักให้และจะต้องมีคนตกรอบ 1 คน
 รอบ Elimination Quickfire Challenge (ภารกิจคัดคนออกพิเศษ) : เป็นรอบพิเศษที่ใช้ในตอนที่ 12 ของซีซันที่ 1 เป็นการแข่งเหมือนรอบ Quickfire Challenge แต่แตกต่างที่จะมีการคัดผู้เข้าแข่งขันที่ทำอาหารออกมาได้แย่ที่สุดตกรอบ
 รอบการแข่งขันเปิดร้านอาหารจริง Restaurant Wars : เป็นรอบการแข่งขันที่เกิดขึ้นในซีซันที่ 4 หรือปี 2023 จะให้เชฟที่ทำ Concept ร้านขายอาหารที่ใฝ่ฝันที่ดีที่สุด 2 Concept ได้แข่งขันเปิดร้านอาหารจริงในรอบนี้
 โต๊ะกรรมการตัดสิน Judges' Table: เป็นช่วงที่กรรมการจะให้คำติชมผลงานของผู้เข้าแข่งขันในรอบ Elimination Challenge และ Restaurant Wars ในซีซัน 1 - 3 ช่วงนี้จะครอบคุลมตั้งแต่การเสิร์ฟอาหารให้คณะกรรมการและรับฟังข้อติชมของผลงานของแต่ละคนในทันที ก่อนที่จะทำการประกาศผลผู้ชนะและผู้ที่ถูกคัดออกต่อไป สำหรับซีซันที่ 4 หรือปี 2023 จะใช้รูปแบบเดียวกับต้นฉบับ นั่นคือ ผู้เข้าแข่งขันจะยังไม่ได้รับฟังคำติชมจากคณะกรรมการในทันที โดยทั่วไป จะมีการเรียกผู้เข้าแข่งขันที่ทำผลงานได้ดีที่สุด 3 คน ฟังคำวิจารณ์ก่อน และประกาศผู้ชนะในรอบการแข่งขันนั้น จากนั้นจะเรียกผู้เข้าแข่งขันที่ทำผลงานได้แย่ที่สุด 3 คนฟังคำวิจารณ์ ก่อนที่จะให้ผู้เข้าแข่งขันทั้งหมดพักผ่อนและรอการประชุมผู้ที่ต้องออกจากการแข่งขันของคณะกรรมการ จากนั้นกรรมการจะเรียกผู้เข้าแข่งขันกลุ่มที่ทำผลงานได้แย่ที่สุดฟังคำตัดสินว่าใครคือผู้ที่ถูกคัดออกในสัปดาห์นั้น โดยพิธีกร (หรือกรรมการในซีซัน 2023 เป็นต้นไป) จะพูดว่า "ขอเชิญเก็บมีด แล้วออกจากท็อปเชฟ" แก่ผู้ที่ต้องออกจากการแข่งขันในแต่ละสัปดาห์

 พิธีกรและกรรมการ 
 กรรมการ ฤดูกาล 1 2 3 2023 วิลแมน ลีออง (หัวหน้ากรรมการ)✔ ศุภมงคล ศุภพิพัฒน์ ✔ ธิติ ทัศนาขจร ✔ พิชญา สุนทรญาณกิจ (อุทารธรรม) ✔ พิธีกร ฤดูกาล 1 2 3 2023 ปีติภัทร คูตระกูล✔

ฤดูกาล
 ฤดูกาล ชนะเลิศ รองชนะเลิศ จำนวนผู้เข้าแข่งขัน จำนวนตอน วันที่ออกอากาศ1 ชุดารี เทพาคำ พัทธนันท์ ธงทอง	151325 มีนาคม 2560 - 24 มิถุนายน 25602 ประภาศน์ ปาณะวีระ สรวิศ แสงวณิช127 ตุลาคม 2561 - 13 มกราคม 25623 วัฒนศักดิ์ ช่างเก็บ ชูพงษ์ ศรีนุช142 พฤศจิกายน 2562 - 15 กุมภาพันธ์ 25632023อรรถสิทธิ์ พัฒนเสถียรกุลTeo Zheng Yi Enoch  วิสาขา ระวิจันทร์16155 กุมภาพันธ์ 2566 - 28 พฤษภาคม 2566